কিন্তু নার্সিংহোম কর্তৃপক্ষের অভিযোগ, ওই ঘটনাকে কেন্দ্র করে গত ৯ সেপ্টেম্বর থেকে রোগীর পরিজনেরা নার্সিংহোমে ঢুকে কর্মী, নার্স এবং কর্তৃপক্ষকে ক্রমাগত হেনস্থা করে চলেছেন। অশ্রাব্য ভাষায় হুমকি দিয়ে চলেছেন বলেও অভিযোগ। এমনকি আইসিইউ–তে ঢুকেও রোগীর পরিজনেরা এত চিৎকার করছেন যে সেখানে থাকা রোগীদের সমস্যা হচ্ছে। বারবার কর্তৃপক্ষ নিষেধ করলেও কাজ হচ্ছে না বলে অভিযোগ। অরিজিৎবাবুর অভিযোগ, রোগী দেখার পরে পরিবারের লোকের সঙ্গে তিনি দেখা করলেও, পরে তাঁরা অন্যদের সামনে জানাচ্ছেন চিকিৎসক দেখাই করছেন না।